Robert Brown

Robert Brown, nado en Montrose, Escocia o 21 de decembro de 1773, e finado en Londres o 10 de xuño de 1858, foi un médico, cirurxián e botánico escocés.

 Traxectoria 
Formado na Universidade de Edimburgo, é recordado, ademais de polo seu descomunal traballo de recompilación da flora de Australia, por ter definido o termo "núcleo celular" e por descubrir o movemento de axitación das partículas na superficie da auga (denominado movemento browniano non seu honor), aínda que non soubo determinar as súas causas (o fenómeno sería explicado en termos de cinemática molecular por Albert Einstein en 1905).

Alistouse nun rexemento como cirurxián en 1795. Aceptou un posto como naturalista a bordo do Investigator ao mando Mathews Findler, que estaba a punto de levantar áncora nunha viaxe cartográfica a Australia. Durante tres anos efectuou unha inxente investigación recolectando uns 3 400 espécimes, dos que uns 1 200 eran novos para a ciencia. Permaneceu en Australia até maio de 1807. Durante tres anos investigou sobre o material recolectado. En 1810 publicou os resultados das súas recoleccións na súa obra Prodromus Florae Novae Hollandiae et Insulae Van Diemen, a primeira relación taxonómica da flora de Australia.Wikisource 1911 Encyclopaedia Britanica/Robert Brown.

Nun artigo científico que leeu na Sociedade Linneana de Londres en 1831 e que publicou en 1833, Brown deulle o nome ao núcleo das células eucariotas. Este núcleo xa fora observado antes, quizais xa en 1682 polo microscopista neerlandés Anton van Leeuwenhoek. En 1802 Franz Bauer debuxara o núcleo como unha característica normal das células vexetais. Pero Brown foi quen lle deu o nome que leva até a actualidade (dándolle creto ás ilustracións de Bauer). Tanto Bauer coma Brown crían que o núcleo non era universal; e Brown pensaba que era exclusivo das monocotiledóneas.Harris, Henry (1999): The birth of the cell (páxs. 76-81). Yale University Press.

En 1827, examinando ao microscopio grans de pole, esporas de musgos e de Equisetum suspendidos en auga, Brown observou diminutas partículas con vacúolos nos grans de pole executando un continuo movemento aleatorio. Logo observou o mesmo movemento en partículas de po, anulando a súa anterior hipótese de que o movemento se debía a que o pole tiña vida. El mesmo non puido elaborar unha teoría explicatoria dese movemento, denominado máis tarde "movemento browniano" no seu honor.

 Obras 
 Obras publicadas por Robert_Brown

 Eponimia 
 Física 
miniatura|160px|Brunonia australis, cuxo xénero está dedicado a Brown
O movemento circulatorio das partículas en suspensiòns acuosas leva seu nome, "movemento browniano".Brown, R. (1828): "On particles contained in the pollen of plants; and on the general existence of active molecules in organic and inorganic bodies", artigo publicado na revista Philosophical Magazine, 4: 161-173. Foi descrito orixinarimente en 1785 por Jan Ingenhousz en partículas de carbón suspendidas en alcohol. Marian Smoluchowski, case simultaneamente con Albert Einstein, describiu matematicamente o fenómeno.

 Botánica 
Seu nome se conmemora no xénero de herbáceas de Australia Brunonia, e en numerosas especies australianas: Eucalyptus brownii, o musgo Tetrodontium brownianum, especie que descubriu mentres vivía en Roslin, Edimburgo, cando era estudante. Aínda pode verse no lugar do seu descubrimento."Bryology (mosses, liverworts and hornworts)" Royal Botanic Garden Edinburgh.

 Abreviatura 
A abreviatura R.Br. emprégase para recoñecer a Robert Brown como autoridade na descrición e taxonomía en botánica. R.Br. – Robert Brown (1773-1858) no IPNI.

 Notas 

 Véxase tamén 

 Bibliografía 



 Mabberley, David (2002), 'Brown, Robert', en R. Aitken e M. Looker (eds), Oxford Companion to Australian Gardens, South Melbourne, Oxford University Press, pp. 108–10.
 Moore, D. T. e Groves, E.W . A catalogue of plants written by Robert Brown (1773–1858) in New South Wales: first impressions of the flora of the Sydney region. Archives of Natural History 24 (2): 281–293 (xuño de 1997).
 Munster, P., (2002), 'Robert Brown at Swan Bay', Australian Garden History, 14 (3), p. 10.

Categoría:Científicos do Reino Unido
Categoría:Botánicos de Escocia
Categoría:Escritores en lingua latina
Categoría:Escritores en lingua inglesa
Categoría:Alumnos da Universidade de Edimburgo
Categoría:Nados en Escocia
Categoría:Nados en 1773
Categoría:Finados en 1858